सालेह अल-अरौरी
सालेह अल-अरूरी (अरबी: صالح العاروري‎ , जिसे सलाह अल-अरूरी या सलीह अल-अरूरी के रूप में भी लिप्यंतरित किया गया है; 19 अगस्त 1966 - 2 जनवरी 2024) हमास के एक वरिष्ठ नेता और इसकी सैन्य शाखा, इज़्ज़ अद-दीन अल-क़सम ब्रिगेड के संस्थापक कमांडर थे। उन्हें हमास के राजनीतिक ब्यूरो का उपाध्यक्ष और वेस्ट बैंक मे हमास का सैन्य कमांडर भी कहा जाता था, हालांकि अपनी मृत्यु के समय वह लेबनान में रहते थे। सालेह अल-अरौरी का जन्म 1966 में वेस्ट बैंक में रामल्लाह के पास हुआ था। उन्होंने 1985 में इस्लामिक शरिया का अध्ययन करने के लिए हेब्रोन विश्वविद्यालय में दाखिला लिया, जिसके दौरान उन्हें विश्वविद्यालय में इस्लामी गुट का प्रमुख चुना गया, और 1987 में इजरायली कब्जे के खिलाफ पहले इंतिफादा के दौरान हमास में भर्ती किया गया था